Procurorul-șef al Direcției Naționale Anticorupție, Laura Codruța Kovesi, își va susține, vineri, în fața Secției pentru procurori a CSM, punctul de vedere privind raportul Inspecției Judiciare, întocmit ca urmare a controlului efectuat la parchetul anticorupție, potrivit Mediafax . Astfel, procurorul șef al DNA este așteptat la CSM vineri, la ora 13.00. De asemenea, luni, 16 octombrie, la ora 10.00, este așteptat la Secția pentru procurori Gheorghe Stan, inspector șef adjunct al Inspecției Judiciare.